Innspilling av «Trainspotting»-oppfølger starter neste år
Ventetiden er over for fansen: oppfølgeren til den populære 90-tallsfilmen er et faktum. Dette bekrefter regissør Danny Boyle, melder The Hollywood Reporter. Filmen om rusavhengighet i Edinburgh vil nå sitt 20-års jubileum neste år, og går alt etter planen blir det en skikkelig feiring med innspilling av «Trainspotting 2». Innspillingen vil starte tidlig i 2016, og filmen vil angivelig få premiere i løpet av sommeren samme år. Danny Boyle: Ønsket også å lage TV-serie om tungtvannet.Med på laget har Boyle fått med seg alle de fire kjente ansiktene fra originalen. Både Ewan McGregor, Jonny Lee Miller, Robert Carlyle og Ewen Bremner har takket ja til å innta sine roller nok en gang. I et intervju med The Hollywood Reporter under promoteringen av sin nyeste film, «Steve Jobs», fortalte Boyle at det er en stor sannsynlighet for at filmen må lages i løpet av veldig kort tid. Dette da flere av skuespillerne er knyttet til andre prosjekter. Jonny Lee Miller og Robert Carlyle har roller i amerikanske TV-serier, henholdsvis «Elementary» og «Once Upon a Time». – De har bare et lite vindu hvor de har fri, så enten må du vente til kontrakten løper ut, som kan ta opp til tre år, eller så prøver du å få det til i det vinduet, fortalte Boyle.Originalen ble filmet over syv uker, og selv om oppfølgeren ser ut til å få tilnærmet lik innspillingstid vil budsjettet likevel være noe annet. «Trainspotting» kostet to millioner dollar å produsere. – Vi skal lage den for mindre enn 20 millioner dollar, og det vil gi oss kontroll over filmen så vi kan lage den filmen vi vil lage. Det er så mye man kan få uten å måtte svare til noen. Du kan på en måte få det til uten mye innblanding. Selv om vi kunne brukt mye mer penger på dette, gjorde vi ikke det for å lage filmen slik vi lagde originalen, forklarte regissøren i intervjuet. Leste du: «Trainspotting»-forfatteren festet fire dager i strekk. Han skal også være i samtale med Channel 4s produksjonsselskap Film 4 som produserte «Trainspotting» i 1996. Filmen vil låne elementer fra «Trainspotting»-forfatter Irvine Welshs bokoppfølger «Porno» som finner sted 10 år etter, men Boyle forteller likevel at John Hodges manus vil stå for seg selv.
Sommeren 2016 vil trolig oppfølgeren til «Trainspotting» få premiere – 20 år etter originalens utgivelse.